Mynd / Hulda BrynjólfsdóttirBesti hyrndi lambhrúturinn kom frá Kaldbak og eru Sigríður Heiðmundsdóttir og Viðar Steinarsson með barnabörnunum alsæl með verðlaunin . Fjórar gimbrar og tveir hrútar fengu 20 stig fyrir læri Dagur sauðkindarinnar í Rangárvallasýslu var haldinn 12. október síðastliðinn á Hellu . Helst bar þar til tíðinda að fjórar gimbrar og tveir hrútar fengu fullt hús stiga fyrir læri í lambadómum . Að sögn Huldu Brynjólfsdóttur , frá Félagi sauðfjárbænda í Rangárvallasýslu , sem stóð að viðburðinum , var þátttaka mjög góð og margir gestir komu til að sjá fallegt fé , hitta sveitungana og eiga góðan dag saman . Ræktunarbú ársins 2018 var Meiritunga 4 , en ábúendur þar eru Þórdís Ragna Guðmarsdóttir og Tyrfingur Hafsteinsson . Bakvöðvi frá Skíðabakka 43 sentimetra þykkur „ Hæstu lambhrútar úr heimasýningum voru boðaðir til sýningarinnar , en auk þess mátti koma með ódæmda hrúta á staðinn . Þá voru gimbrar einnig velkomnar , bæði dæmdar og ódæmdar . Óhætt er að segja að þykkir vöðvar hafi ráðið ríkjum á sýningunni , en hvorki meira né minna en sex lömb fengu 20,0 fyrir læri . Þá var þykkasti bakvöðvi sýningarinnar á gimbur frá Skíðbakka , en hann var 43 mm , “ segir Hulda . „ Dagurinn var hefðbundinn , en byrjað var að dæma lömb fyrir hádegi og síðan raðað í sæti eftir hádegi . Verðlaunað var fyrir hyrnd og kollótt lömb hvort í sínu lagi . Meiritunga 4 var útnefnt ræktunarbú ársins 2018 , en þar eru ábúendur Þórdís Ragna Guðmarsdóttir og Tyrfingur Hafsteinsson . Besta fimm vetra ær sýslunnar er frá Árbæjarhjáleigu , númer 14 - 401 , en þar eru ábúendur þau Kristinn Guðnason og Marjolyn Tiepen . Besti veturgamli hrúturinn er frá Teigi í Fljótshlíð , Þrjótur númer 17 - 396 , en þar eru ábúendur þau Arna Dögg Arnþórsdóttir , Guðni og Tómas Jennssynir . Sú nýbreytni var að ekki voru dæmdir veturgamlir hrútar , heldur fékk sá veturgamli hrútur sem skilaði bestum afurðum árið 2018 viðurkenningu . Áhorfendur hafa valið litfegursta lambið að undanförnu og það atriði var einnig núna , en auk þess komu nokkur börn með vel skreytt lömb sem áhorfendur kusu um hvert væri best skreytt . “ Hulda segir að margir aðilar styrki hátíðina sem er árviss viðburður í sýslunni ; sveitarfélögin þrjú ; Rangárþing ytra , Rangárþing eystra og Ásahreppur sem styrkja með fjárframlagi , Sláturfélag Suðurlands sem gefur kjötsúpu , Rangárhöllin sem gefur afslátt af húsnæðinu og nokkrir aðilar sem gefa vinninga í happdrætti , en þar má meðal annars vinna efnilega gimbur . „ Við þökkum öllum þeim sem komu að sýningunni með einum eða öðrum hætti , kærlega fyrir þeirra framlag . Styrkjendum af heilum hug og þeim sem gáfu happdrættisvinninga og hlökkum til næstu sýningar sem verður í október 2020 , “ segir Hulda . Besti veturgamli hrútur ársins 2018 kom frá Félagsbúinu Teigi , en ábúendur þar eru Arna Dögg Arnþórsdóttir , Guðni Jensson og Tómas Jensson .